**Poveștile iubirii - Noaptea**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Străbate infinitul ce ziua ne desparte,

Iar eu ușor voi trece al nopții dulce prag,

Aici ești lângă mine și totuși ce departe

Sunt clipele senine ce le-mparțeam cu drag.

In taina nopții ochii mereu te-or căuta,

Dar sunt ascunși în umbra strălucirii tale

Si nu vor pierde-o clipă, de veghe ei vor sta

Să-ți soarbă din sclipirea iubirilor astrale.

Eu sunt un muritor legat în lanțul vieții,

Rătăcitor prin vise și gânduri de amor,

Si-aștept doar o minune în zorii dimineții:

Să te-ntrupezi aievea, să fii al meu odor.

Dar zorii zilei iată încet încep s-apară

Si geana-mi se desprinde din lumea ta de vis,

O rază maiestuoasă și blândă mă-nconjoară:

E chiar privirea ta! Mă simț ca-n paradis!

Iar chipul zâmbitor, și vocea cristalină

Cu drag mă-nvioreaza și mă trezesc la viață,

Si văd în ochii tăi acea sclipire lină

Ce m-a-nsotit azi noapte și-acuma mă răsfață.

Căprar Florin

Sursă foto-internet